ΓΡΑΠΤΗ ΕΡΩΤΗΣΗ E-3366/00

υποβολή: Erik Meijer (GUE/NGL) προς την Επιτροπή

(27 Οκτωβρίου 2000)

Θέμα: Φοροδιαφυγή μέσωψηλών εισοδημάτων που διαμοιράζονται σε διαφορετικά κράτη

1. Γνωρίζει η Επιτροπή ότιψηλόμισθοι κάτοικοι κρατών μελών της Ευρωπαϊκής Ένωσης έχουν τη δυνατότητα να λαμβάνουν τα εισοδήματά τους σε διαφορετικά κράτη μέλη, ώστε σε καθένα από αυτά τα κράτη μέλη να έχουν σχετικά χαμηλά εισοδήματα και με αυτόν τον τρόπο, βάσει του προοδευτικού συντελεστή, να φορολογούνται σε κατώτερη φορολογική κλίμακα;

2. Μπορεί η Επιτροπή να επιβεβαιώσει ότι αυτό το σύστημα salary split χρησιμοποιείται κατά κόρον από τα ανώτατα στελέχη των μεγάλων διεθνών επιχειρήσεων, για τα οποία αναφέρεται ότι κάθε ημέρα της εβδομάδας εργάζονται σε διαφορετική χώρα και ότι, εν τω μεταξύ, όλο και περισσότεροιψηλόμισθοιπάλληλοι των εν λόγω εταιρειών χρησιμοποιούν αυτή τη μέθοδο προκειμένου να εξασφαλίσουν μείωση των φόρων;

3. Συμφωνεί η Επιτροπή με την άποψή μου ότι η δυνατότητα καταμερισμού των φορολογικώνποχρεώσεων σε διαφορετικά κράτη μέλη πρέπει να δικαιολογείται μόνο όταν είναι προφανές ότι η εργασία πραγματοποιείται σε διαφορετικά κράτη μέλη, και επίσης, συμφωνεί η Επιτροπή ότι δεν πρέπει να οδηγεί σε μείωση των φόρων μεγαλύτερη από αυτή που μπορεί να διεκδικήσει ο φορολογούμενος σε ένα μόνο κράτος μέλος;

4. Τηρείται σε όλα τα κράτη μέλη ηποχρέωση των πολιτών να κοινοποιούν στη φορολογική τους δήλωση τα φορολογητέα εισοδήματά τους σε άλλες χώρες, σημειώνοντας το ποσό ανά χώρα, και είναι δυνατό, βάσει αυτών των δεδομένων, να καταπολεμηθούν οι άσκοπες φοροαπαλλαγές;

5. Πώς σκέπτεται να ενεργήσει η Επιτροπή προκειμένου να εξαλείψει στο μέλλον την κατάχρηση των ισχυόντων κανονισμών, παραδείγματος χάρη να εναρμονιστούν τα φορολογικά συστήματα των κρατών μελών έτσι ώστε να αρθούν οι φορολογικές ελαφρύνσεις που χορηγούνται σήμερα ως εξής:

α) η φορολογική αποτίμηση να αυξηθεί αναλογικά με το συνολικό ποσό των εισοδημάτων που εισπράχθηκαν σε διαφορετικά κράτη, ή

β) να εισπραχθεί σε ένα κράτος μέλος ένα ποσό ίσο με την αδικαιολόγητη φορολογική ελάφρυνση και, εν συνεχεία, να κατανεμηθεί το ποσό αυτό στα εμπλεκόμενα κράτη μέλη;

Απάντηση του κ Bolkestein εξ ονόματος της Επιτροπής

(7 Δεκεμβρίου 2000)

Το σύστημα καταμερισμού των αποδοχών salary split που περιγράφει το Αξιότιμο Μέλος του Κοινοβουλίου είναι αποτέλεσμα ρυθμίσεων που πραγματοποιήθηκαν στο πλαίσιο διμερών φορολογικών συμβάσεων μεταξύ των κρατών μελών όσον αφορά την κατανομή της φορολογικής βάσης και την αποφυγή της διπλής φορολογίας στις περιπτώσεις που οι φορολογούμενοι εμπλέκονται σε διασυνοριακές δραστηριότητες. Οι διμερείς αυτές φορολογικές συμβάσεις βασίζονται κατά κανόνα στοπόδειγμα σύμβασης του Οργανισμού Οικονομικής Συνεργασίας και Ανάπτυξης (ΟΟΣΑ) για την αποφυγή της διπλής φορολογίας.

Όσον αφορά τις αμοιβές των διευθυντών, το άρθρο 16 τουποδείγματος σύμβασης του ΟΟΣΑ ορίζει ότι: Οι αμοιβές των διευθυντικών στελεχών και άλλες παρεμφερείς πληρωμές που καταβάλλονται σε μόνιμο κάτοικο συμβαλλόμενου κράτους λόγω της συμμετοχής του στο διοικητικό συμβούλιο εταιρίας που εδρεύει στο άλλο συμβαλλόμενο κράτος είναι δυνατόν να φορολογηθούν στο άλλο κράτος.

Όσον αφορά το εισόδημα από απασχόληση, το άρθρο 15 1. τουποδείγματος σύμβασης του ΟΟΣΑ ορίζει ότι: Οι αποδοχές, οι μισθοί και άλλες παρεμφερείς αμοιβές που λαμβάνει μόνιμος κάτοικος συμβαλλόμενου κράτους λόγω της απασχόλησής του φορολογούνται μόνο σε αυτό το κράτος εκτός αν η επαγγελματική δραστηριότητα ασκείται στο άλλο συμβαλλόμενο κράτος. Στην περίπτωση αυτή, οι εν λόγω αμοιβές μπορούν να φορολογηθούν στο άλλο κράτος.

Αν το εισόδημα φορολογούμενου φορολογείται σε κράτος μέλος διαφορετικό από το κράτος μόνιμης διαμονής του, τα κράτη μέλη, στο πλαίσιο των σχετικών διμερών φορολογικών συμβάσεων, εφαρμόζουν μία από τις δύο μεθόδους που χρησιμοποιούνται για την αποφυγή της διπλής φορολογίας: τη μέθοδο της πίστωσης (το εισόδημα που φορολογείται στο κράτος μέλος προέλευσης περιλαμβάνεται στο φορολογητέο εισόδημα στο κράτος

μόνιμης διαμονής αλλά οι φόροι που καταβάλλονται στην αλλοδαπή αφαιρούνται από τους οφειλόμενους φόρους στο κράτος μόνιμης διαμονής) ή τη μέθοδο της προοδευτικής απαλλαγής (το εισόδημα που φορολογείται στη χώρα προέλευσης αφαιρείται από το φορολογητέο εισόδημα στο κράτος μόνιμης διαμονής αλλά είναι δυνατόν να ληφθείπόψη κατά τονπολογισμό του ύψους του φόρου επί τουπολοίπου εισοδήματος στο κράτος μόνιμης διαμονής).

Υπό ορισμένες συνθήκες, είναι δυνατόν, όπωςποστηρίζει το Αξιότιμο Μέλος του Κοινοβουλίου, στην περίπτωση που κράτος μέλος εφαρμόζει τη μέθοδο της απαλλαγής στο εισόδημα από απασχόληση που λαμβάνει μόνιμος κάτοικος από άλλα κράτη, το σύστημα καταμερισμού των αποδοχών salary split να έχει ως αποτέλεσμα την επιβολή χαμηλότερου επιπέδου φορολογίας από αυτό που θα ίσχυε αν τα εισοδήματα είχαν αποκτηθεί αποκλειστικά στο εν λόγω κράτος μέλος.

Ελλείψει εναρμόνισης σε κοινοτικό επίπεδο, η άμεση φορολογία εμπίπτει κατ' αρχήν στην αρμοδιότητα των κρατών μελών, με την επιφύλαξη της τήρησης των διατάξεων της συνθήκης. Συνεπώς, εναπόκειται κυρίως στα ενδιαφερόμενα κράτη μέλη να εξετάσουν τα προβλήματα φοροδιαφυγής στο πλαίσιο των εσωτερικών κανόνων και των κανονιστικών διατάξεων της Συνθήκης. Ωστόσο, το Αξιότιμο Μέλος θέτει πρόσθετο ζήτημα το οποίο απαιτεί την παρέμβαση της Κοινότητας. Η έλλειψη αποτελεσματικής ανταλλαγής πληροφοριών μεταξύ των κρατών μελών είναι δυνατόν να οδηγήσει σε επίπεδο φορολογίας κατώτερο από αυτό που θα οφείλετο βάσει των φορολογικών κανόνων κράτους μέλους. Το θέμα αυτό θίγεται σε έκθεση της ομάδας εργασίας Ad hoc για τη φορολογική απάτη της 22 Δεκεμβρίου 2000 (FISC 67), η οποία εγκρίθηκε από το συμβούλιο Ecofin της 5ης Ιουνίου 2000. Οι συστάσεις στον τομέα της διοικητικής συνεργασίας και της αμοιβαίας συνδρομής που περιέχονται στην έκθεση περιλαμβάνουν την Προώθηση της ανταλλαγής πληροφοριών μεταξύ των κρατών μελών όσον αφορά, ειδικότερα, τις ακόλουθες περιπτώσεις mldr εισόδημα που καταβάλλεται σε μετεγκατεστημένους φορολογούμενους, προσωπικότητες του Αθλητισμού, καλλιτέχνες και στελέχη πολυεθνικών εταιριών. Το Συμβούλιο κάλεσε την Επιτροπή ναποβάλει προτάσεις βάσει όλων των συστάσεων που αποτέλεσαν αντικείμενο ομόφωνης συμφωνίας.

Η Επιτροπή εξετάζει επί του παρόντος τα μέτρα που πρέπει να ληφθούν για τηνλοποίηση των συστάσεων της ομάδας εργασίας Ad hoc σχετικά με αυτό το θέμα.